Diari Oficial de la Generalitat Valenciana


Sumari del DOGV 5458, del 26-02-2007 (2007/2428)

RESOLUCIÓ de 21 de febrer de 2007, de la directora general del Servei Valencià d'Ocupació i Formació, per la qual es publica la línia pressupostària i es determinen els crèdits màxims que han de finançar les accions de formació professional semipresencial per a l'any 2007.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5458

Data del DOGV
:   26-02-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/2428


Data del document
:   21-02-2007

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda a l'ocupació
    * ensenyament a distància
    * ajuda pública
    * suport econòmic
    * formació professional
    * aturat

Amb data 17 de gener de 2007 va ser publicada en el Diari Oficial de la Comunitat Valenciana (DOCV núm. 5.430) l'Ordre de 26 de desembre de 2006, de la Conselleria d'Economia, Hisenda i Ocupació, per la qual es regula el desenvolupament d'accions de formació professional ocupacional semipresencial, i es convoquen ajudes per a l'any 2007.  
Després de la publicació de la Llei 11/2006, de 27 de desembre, de Pressupostos de la Generalitat per a l'exercici 2007, (DOGV núm. 5.417, de 29 de desembre de 2006), i d'acord amb el que estableix l'article 47 del Text Refós de la Llei d'Hisenda Pública de la Generalitat Valenciana, es publiquen els crèdits que han de finançar les subvencions previstes de formació professional ocupacional semipresencial així com la línia pressupostària al càrrec de la qual es realitzaran.  
En virtut d'això, i d'acord amb el que disposa la disposició addicional primera de l'Ordre de 26 de desembre de 2006 de la Conselleria d'Economia, Hisenda i Ocupació, resolc:  
Primer  
La quantia de les ajudes que poden concedir-se per al desenvolupament d'accions de formació professional ocupacional semipresencial que es contemplen en l'Ordre de la Conselleria d'Economia, Hisenda i Ocupació, de 26 de desembre de 2006, serà finançada a càrrec del capítol 4 de l'estat de despeses del pressupost del SERVEF per al 2007, subprograma pressupostari 322.52 "Formació Professional Ocupacional i Contínua" i línia de subvenció T4166000, denominada "Programa Valencià Formació Professional Ocupacional", per un import màxim de 845.000 euros (huit-cents quaranta-cinc mil euros), import cofinançat pel Fons Social Europeu en un 65%.  
Segon  
El règim de pagaments i justificacions de les ajudes es realitzaran en els termes establits en l'Ordre de 26 de desembre de 2006 (DOCV núm. 5.430, de 17 de gener de 2007) i en les corresponents resolucions aprovatòries de concessió d'ajudes.  
Contra el present acte, que posa fi a la via administrativa, els interessats podran interposar un recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1 a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant d'aquest mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.  
En el cas que les entitats interessades foren administracions públiques, podran interposar un recurs contenciós administratiu davant d'idèntic òrgan jurisdiccional, de conformitat amb el que estableixen els articles 10, 44 i 46.6 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de la mencionada llei; en aquest cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
València, 21 de febrer de 2007.- La directora general del Servei Valencià d'Ocupació i Formació: Ana Encabo Balbín.